張丞相詠歸亭詞二首  其二
作者：楊萬里
朝代：宋

paragraphs: 茞蘭圃兮沼芙蕖，有美君子兮何斯其燕居。
孚尹兮袖間，陞白虹兮斗之虛。
章甫兮深衣，御風騎氣而天游兮，與造化而爲徒。
獨立萬物之表兮，室邇而人甚遠。
山立而淵靚兮，道德燕及乎蟲魚。
韋編兮在手，隠几而卧兮，夢一丈夫。
首肖乎尼山兮河其目，莞爾而笑兮告予以下學而上達，知我者其天乎。
忽寤兮四顧，欵乃一聲兮亭之西隅。